da da da da da da sv da da da da da da da da nb nb da da da da da da da en en
Sahadats påklædningsfest - Svanholm Cricketklub
Mandag d. 28. marts 2016 kl. 18:21 af Henrik Pfaff
En tilfældig forbipasserende løbemotionist var ved at få løbeskoene galt i halsen, da hun mødte de høje hatte- smykke- og pakistansk festklædte ceremonideltagerne fra Sahadat Riaz´s påklædningsfest ledsaget af trommespil følge Sahadat op i den ventende hestetrukne karet ud for Svanholm Park.
Men vi må hellere starte med begyndelsen.
Vores mangeårige medlem Sahadat Riaz skulle giftes og brylluppet skulle foregå efter alle traditioner.
Det startede med en ”forfest” fredag aften i et stort selskabslokale ude i byen. Efter det oplyste var der 200-300 med. Søndag holdtes den såkaldte påklædningsceremoni på Svanholm Park, hvor der vel var omkring 100 tilstede, der blev fodret med pakistanske lækkerier – mange nuværende eller tidligere svanholm-medlemmer.
Her skulle brudgommen klædes på. Nåh ja, han kom i festdragt, men blev iført en traditionel rød høj hat (hedder kulla på pakistansk) og han iførte så en del af festdeltagerne disse kullaer i forskellige kulører . Kvinderne blev iført deres smykker og kullaer. Det hele foregik under ledsagelse af trommespil fra de såkaldte dhols – store trommer, meget lig dem, der anvendes i Vestindien.
Sahadat giver sin søster hendes hat på.
Ex svanholmer Amjad Khanwar, derefter måske vores bedste keeper gennem tiderne Mohammad Siddique, Bobby Malik,
Zahid Shah, Waqasali Yasin og næsten skjult Zeshan Khan
Sahadat omgivet af festdeltagere. Fra venstre Bobby Malik, Zahid Shah, SahadatRiaz iført sin kulla (hat),
Waqasali Yasin, Usman Akram, Zeshan Khan, Sair Anjum og musikdirektør Glenn Larsen
En gæst læste derefter en bøn over Sahadat og ønskede ham og festdeltagerne held og lykke. ­­­Det hele tog vel en times tid. Ved femtiden var en hestetrukket karet kørt i stillingen udenfor Svanholm Park og Sahadat med mor blev ført ud i kareten, der i det drivende regnvejr kørte en ganske pæn tur til de lokaler, hvor selv brylluppet skulle finde sted.
Sahadat følger mor op i kareten
Kareten kører Sahadat og mor til bryllupsfest. Kareten anvendtes, for ifølge den pakistanske tradition fra ældre tider –
hvor der kun var heste – blev dette transportmiddel brugt.
Her foretages vielsen af en imam, der læste nogle bønner og spurgte parret om de ville have hinanden – og hver part skal bekræfte det med et højt ja tre gange – ellers gælds det ikke.
Til den fest var der ifølge det oplyste omkring 400 mennesker til stede og brylluppet afsluttes mandag med nok en fest, hvor der ventes 600 mennesker.
Der var fest og glæde og dans de tre dage– og Glenn Larsen sørgede for musikken.